b'\n_START_ARTICLE_\nAruvalla\xe2\x80\x93J\xc3\xa4gala tee\n_START_PARAGRAPH_\nAruvalla\xe2\x80\x93J\xc3\xa4gala tee (registrinumbriga 11310) on k\xc3\xb5rvalmaantee Rae, Raasiku, Anija ja J\xc3\xb5el\xc3\xa4htme vallas. Tee pikkus on 28,3 km._NEWLINE_Tee saab alguse Vaida\xe2\x80\x93Urge tee kolmandal kilomeetril Vaidasoo ja Aruvalla k\xc3\xbcla piiril (Rae vald) ning l\xc3\xb5peb J\xc3\xa4gala\xe2\x80\x93K\xc3\xa4ravete maantee neljandal kilomeeril J\xc3\xa4gala k\xc3\xbclas (J\xc3\xb5el\xc3\xa4htme vald)._NEWLINE_Tee kulgeb l\xc3\xa4bi Vaidasoo, Aruvalla, Salu, Urvaste, Mallavere, Pikavere, H\xc3\xa4rma, Perila, Peningi, T\xc3\xb5helgi, Linnakse, Salum\xc3\xa4e, Haljava, Sambu ja J\xc3\xa4gala k\xc3\xbcla ning Raasiku aleviku._NEWLINE_Tee \xc3\xbcletab kaks silda (Kanali sild \xc3\xbcle kanali tee kolmeteistk\xc3\xbcmnendal kilomeetril, Raasiku sild \xc3\xbcle Raasiku j\xc3\xb5e tee kahek\xc3\xbcmnendal kilomeetril) ja 21 truupi. Teele j\xc3\xa4\xc3\xa4b 15 bussipeatust: Piimapuki, Salu, Urvaste, Pikavere, Perila, Tasuja, R\xc3\xa4tla, Retim\xc3\xa4e, Peningi, T\xc3\xb6helgi, Puukool, Raasiku, V\xc3\xb5idu, Villavabrik ja Sambu._NEWLINE_Teega ristub kaheksandal kilomeetril Viskla\xe2\x80\x93Pikavere tee, k\xc3\xbcmnendal kilomeetril Perila tee, kaheteistk\xc3\xbcmnendal kilomeetril Perila\xe2\x80\x93J\xc3\xa4neda tee, seitsmeteistk\xc3\xbcmnendal kilomeetril Lagedi\xe2\x80\x93Aruk\xc3\xbcla\xe2\x80\x93Peningi tee, \xc3\xbcheksateistk\xc3\xbcmnendal kilomeetril Kalesi\xe2\x80\x93T\xc3\xb6helgi tee, kahek\xc3\xbcmne esimesel kilomeetril Raasiku kaubajaama tee, kahek\xc3\xbcmne teisel kilomeetril Raasiku\xe2\x80\x93Kehra tee ja Raasiku haigla tee, kahek\xc3\xbcmne kolmandal kilomeetril Raasiku\xe2\x80\x93Anija tee ja Raasiku jaama teega._NEWLINE_Tee alguses teekatte kohta andmed puuduvad. Alates 5,5 kilomeetrist on tee mustkattega, 8. ja 9. kilomeetri vahel on teel\xc3\xb5ik p\xc3\xb5levkivituhkbetoonkatttega. P\xc3\xa4rast Raasiku alevikku on tee asfaltkattega. Tee klass on V. Liiklussagedus teel on kuni Perila\xe2\x80\x93J\xc3\xa4neda teeni 200\xe2\x80\x93500 autot \xc3\xb6\xc3\xb6p\xc3\xa4evas, edasi 500\xe2\x80\x931000 autot \xc3\xb6\xc3\xb6p\xc3\xa4evas. Kiiruspiirangud on Viskla\xe2\x80\x93Pikavere teeristil (50 ja 70 km/h), tee 13. kilomeetril (70 km/h), Lagedi\xe2\x80\x93Aruk\xc3\xbcla\xe2\x80\x93Peningi teeristil (50 ja 70 km/h) ja Raasiku aleviku piirkonnas (50 ja 70 km/h). Teevalgustuse kohta andmed puuduvad.'